Diari Oficial de la Generalitat Valenciana


Sumari del DOGV 4077, del 03-09-2001 (2001/7678)

RESOLUCIÓ 23 de juliol de 2001, de la Direcció General d'Indústria i Energia, per la qual s'habilita com a Laboratori Auxiliar de Verificació Metrològica, oficialment autoritzat, el laboratori de l'entitat Inversiones Comatel, Sociedad Limitada, amb número de registre de control metrològic 09-I-006, per a efectuar verificacions primitives de comptadors incorporats a les màquines recreatives i d'atzar dels tipus B i C, regulats per l'Ordre de 31 de juliol de 2000 (BOE de 15 d'agost de 2000).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7678


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ 23 de juliol de 2001, de la Direcció General d'Indústria i Energia, per la qual s'habilita com a Laboratori Auxiliar de Verificació Metrològica, oficialment autoritzat, el laboratori de l'entitat Inversiones Comatel, Sociedad Limitada, amb número de registre de control metrològic 09-I-006, per a efectuar verificacions primitives de comptadors incorporats a les màquines recreatives i d'atzar dels tipus B i C, regulats per l'Ordre de 31 de juliol de 2000 (BOE de 15 d'agost de 2000). [2001/7678]
  
Vista la sol·licitud formulada per l'empresa Inversiones Comatel, Sociedad Limitada, amb registre de control metrològic 09-I-006, domiciliada al c/ en Projecte, núm. 21, nau 15, 46384 Catarroja (València), per la qual sol·licita l'habilitació com a laboratori auxiliar de verificació metrològica oficialment autoritzat, per a efectuar verificacions primitives de comptadors incorporats a les màquines recreatives i d'atzar dels tipus B i C, regulats per l'Ordre de 31 de juliol de 2000 (BOE de 15 d'agost de 2000).
  
Atesa la Llei 3/1985, de 18 de març, de Metrologia (BOE de 19 de març de 1985).
  
Atés el Reial Decret 1.617/1985, d'11 de setembre, pel qual s'estableix el procediment per a l'habilitació de laboratoris de verificació metrològica oficialment autoritzats (BOE de 12 de setembre de 1985).
  
Atesa l'Ordre de 31 de juliol de 2000, per la qual es regula el control metrològic de l'Estat sobre els comptadors incorporats a les màquines recreatives i d'atzar dels tipus B i C, regulats pel Reglament aprovat pel Reial Decret 2.110/1998, de 2 d'octubre (BOE de 15 d'agost de 2000).
  
Atés el Decret 149/1998, del Govern Valencià, pel qual s'assignen les funcions de control metrològic i s'estableixen les condicions del seu exercici (DOGV de 16 d'octubre de 1998).
  
Vist que l'entitat Inversiones Comatel, Sociedad Limitada ha obtingut aprovacions de model dels seus comptadors per a màquines recreatives i d'atzar dels tipus B i C.
  
Vist que l'esmentada entitat ha presentat la documentació exigida en la normativa abans indicada.
  
Aquesta Direcció General d'Indústria i Energia de la Conselleria d'Indústria i Comerç, fent ús de les seues atribucions, resolc:
  
Primer
  
Habilitar com a laboratori auxiliar de verificació metrològica oficialment autoritzat el laboratori de l'entitat Inversiones Comatel, Sociedad Limitada, amb registre de control metrològic 09-I-006, domiciliada al c/ en Projecte, núm. 21, nau 15, 46013 Catarroja (València).
  
Segon
  
La marca de verificació primitiva assignada a aquest laboratori és la següent:
  
Les dues xifres exteriors al cercle que se simbolitzen amb XX són variables i correspondran als dos últims dígits finals de l'any en què s'efectua la verificació primitiva.
  
Tercer
  
Els precintes, en general, de plom assignats a aquest laboratori i que es col·locaran una vegada que s'hagen superat les proves de la verificació primitiva als llocs establits en els annexos de les corresponents aprovacions de model, tindran la següent forma:
  
En precinte embotit portarà les mateixes marques, però la primera en la part superior i la segona en la part inferior.
  
Les dues xifres interiors al cercle que se simbolitzen amb XX són variables i correspondran als dos últims dígits finals de l'any en què s'efectua la verificació primitiva.
  
En el cas que calga instal·lar un precinte de tipus etiqueta, aquesta portarà les mateixes inscripcions que el precinte embotit i serà de tipus adhesiu i naturalesa autodestructiva en el cas que se'n produïsca el despreniment.
  
Quart
  
El contingut i l'abast d'aquesta habilitació s'ajustaran als següents condicionaments:
  
1. Competències. El laboratori auxiliar de verificació metrològica oficialment autoritzat de l'entitat Inversiones Comatel, Sociedad Limitada està capacitat per a verificar els seus comptadors que disposen d'aprovació de model.
  
2. Ubicació del laboratori. D'acord amb la documentació presentada, el laboratori auxiliar de verificació metrològica oficialment autoritzat de l'entitat Inversiones Comatel, Sociedad Limitada es troba ubicat als locals de l'empresa, al c/ en Projecte, núm. 21, nau 15, 46699 Catarroja (València).
  
3. Calibratges i mètodes:
  
- Els instruments pertanyents al laboratori, dels quals la Direcció General d'Indústria i Energia disposa d'una relació detallada, hauran de ser calibrats oficialment cada dos anys. Així mateix, qualsevol modificació o canvi d'aquests hauran de ser notificats de forma fefaent a aquesta Direcció General d'Indústria i Energia per a l'autorització.
  
- Els assajos de la verificació primitiva seran realitzats d'acord amb el procediment de verificació presentat.
  
4. Direcció del laboratori. La direcció del laboratori s'establirà d'acord amb el que s'ha disposat en el títol II, articles 7 i 8 del Reial Decret 1.617/1985. El cap i el subcap del laboratori, designats a aquest efecte, exerciran les seues funcions d'acord amb la normativa vigent, i quedaran autoritzats per a col·locar les marques i els precintes de verificació primitiva.
  
Als efectes que corresponga, es tramet còpia d'aquesta resolució al Centre Espanyol de Metrologia, del Ministeri de Foment.
  
La present resolució d'habilitació no és definitiva en via administrativa i contra ella podrà interposar-se recurs d'alçada davant el conseller d'Indústria i Comerç, en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 23 de juliol de 2001.- El director general d'Indústria i Energia: José Monzonís Salvia.